Pomalo iznenađujući rezultati naše ankete u drugi krug predsjedničkih izbora odveli bi Ivana Pernara i Zorana Milanovića

Prije više od tjedan dana, Državno izborno povjerenstvo (DIP) je utvrdilo listu predsjedničkih kandidata, a u utrku za predsjednika Republike Hrvatske ušlo je njih 11.

>>> ANKETA Ovih 11 kandidata natjecat će se za predsjednika države: Za koga biste glasali da su danas izbori?

Svoje programe do ponoći 20. prosinca će i službeno moći predstavljati aktualna predsjednica Kolinda Grabar-Kitarović, bivši SDP-ov premijer Zoran Milanović, pjevač Miroslav Škoro, europarlamentarac i bivši sudac Mislav Kolakušić, ekonomist Dejan Kovač, bivši pravaš sada čelnik stranke Desno Anto Đapić.

Za koga biste glasali da su danas predsjednički izbori? Katarina Peović 14 (1%)

Dario Juričan 21 (1%)

Ivan Pernar 836 (46%)

Nedjeljko Babić 1 (0%)

Anto Đapić 5 (0%)

Mislav Kolakušić 111 (6%)

Dalija Orešković 24 (1%)

Dejan Kovač 33 (2%)

Kolinda Grabar-Kitarović 168 (9%)

Zoran Milanović 436 (24%)

Miroslav Škoro 179 (10%) Glasovanje je završilo

Kandidatura je potvrđena i za redatelja Daria Juričana, kandidatkinju Radničke fronte Katarinu Peović, zastupnika Ivana Pernara (SIP), predsjednicu Starta Daliju Orešković i predsjednika Hrvatske stranke svih čakavaca, kajkavaca i štokavaca Nedjeljka Babića.

Prije tjedan dana objavili smo anketu u kojoj smo naše čitatelje pitali za kojeg bi se kandidata odlučili. U anketu se uključilo 1.828 čitatelja, a rezultati pomalo iznenađuju. Tako je 836 ljudi (46%) odabralo Ivana Pernara, a na drugom mjestu po broju glasova je Zoran Milanović, njega je odabralo 436 čitatelja (24%). Tako bi, prema ovoj anketi, njih dvojica išla u drugi krug predsjedničkih izbora.

Miroslav Škoro dobio je 170 glasova (10%), a Kolinda Grabar-Kitarović njih 168 (9%). Na petom mjestu je Mislav Kolakušić sa 111 glasova (6%), dok ostali kandidati imaju manje od 5% glasova.